Tijdens deze speciale periode maken heel wat mensen hun gelukwensen aan elkaar over. Ook wij willen deze traditie niet doorbreken. In deze Kerstweek kunt u hier elke dag de gelukwensen lezen van achtereenvolgens Marc Rommelaere, Albert Roets, Guido Hoste, Dirk Vanhoutte en tot slot Bart Teerlynck. We wensen al deze schrijvers te bedanken voor hun prachtig schrijven en wensen de lezers veel leesgenot.
De derde gelukwensen zijn geschreven door iemand die een heel grote rol heeft gespeeld in het onstaan van onze vriendenkring en tevens ere-voorzitter: Guido Hoste. Hieronder kunt u zijn 'speciale' gelukwensen terugvinden.
't Is were zoverre,
de deure van 2014 stoat ip a gerre,
een hèèl nieuw joar
voor te leven met malkoar,
liefde in 't ménage tussen de vint en vrouwe.
En is ter ol è keer miserie of boel
smiet olleszins met gèn meubels moar zet j'ip ne stoel
en laat het moar overwaaien da rottig gevoel
want oe da je 't ook kèèrt of oe da je 't ook droait,
't is dedju stille woar dat 't nooit een kèr woait.
Zie je momenteel nog nie van de straote
gèn paniek, t' is ip da vlak noois nie te loate
want wa zeggen ol die tupperware demonstranten
oen ze geconfronteerd worden met ulder klanten,
een dikke, een kromme, een schele of een dulle,
ip ieder potje past er een ulle.
Moar 'k wille ook nog teen en 't ander wenschen:
'k wensche julder wat da 'k zelve betrachte,
bij dage een bitje werk, en ruste by nachte.
Als g' honger hebt, een bete brood,
als dorst u kwelt, geen watersnood,
geen schulden tenzij deze dat ge efnan kunt
betalen met gepaste munt.
En heel 't joar , lik of dat goat en stoat,
geen pijn noch smerte
aan je tanden of an 't herte.
Kortom, 'k wensche joen 't beste voar noaste jare
en 'k goa daarbie laten voor vandjare.
Onze oprechte wensen voor een zalig en gelukkig Kerstfeest en een gezond -vriendschappelijk – voorspoedig 2014 in familiaal vreugde en geluk
Vele groeten Guido en Lucienne Hoste-Verweirder